OzLabs/hebrew-wiki-articles huggingface dataset:
ביל הקטן

ביל הקטן (באנגלית: Little Bill) היא סדרת אנימציה אמריקאית לילדים המבוססת על סדרת ספרי ילדים שנכתבה ואוירה על ידי ביל קוסבי. 

הסדרה שודרה לראשונה ב-28 בנובמבר 1999 בניקלודיאון. בישראל הסדרה שודרה לראשונה בשנת 2005 בערוץ הופ!, ולאחר מכן בניקלודיאון ובניק ג'וניור. הסדרה היא בת 4 עונות ו-52 פרקים באורך 30 דקות כל אחד.

את אמו של ביל דיבבה השחקנית פלישיה רשאד, ששיחקה את אשתו של ביל קוסבי בסדרה משפחת קוסבי.

== עלילה ==
בכל פרק, ביל הקטן חוקר את חיי היומיום באמצעות הדמיון שלו ובסוף כל פרק הוא מספר לצופים מה הוא למד באותו היום.

== דמויות ומדבבים ==
במאי הדיבוב של הסדרה היה עדי רז, ומפיקת הדיבוב של הסדרה הייתה ענבר שטגר עזרא.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|ביל הקטן
|תובל שפיר
|-
|אמא ברנדה
|הדר שחף-מעיין
|-
|אבא ביל
|דני שטג
|-
|אפריל
|קלי איאש
|-
|בובי
|מירון אהרונוביץ'
|-
|סבתא אליס
|נורית כהן
|-
|אנדרו
|גלעד גת
|-
|פוצ'יסיה
|אור אלטמן
|-
|קיקו
|שיר הדר
|-
|ג'פרי
|איטן גרינברג
|}

== שידור ==

==קישורים חיצוניים==

* 

קטגוריה:ניק ג'וניור: תוכניות וסדרות
קטגוריה:סדרות הנפשה אמריקאיות
קטגוריה:סדרות טלוויזיה אפרו-אמריקאיות
קטגוריה:זוכי אמי בשעות היום: אנימציה
קטגוריה:סדרות טלוויזיה המבוססות על ספרים
ריצ'רד לנדר

ריצ'רד למון לנדר (באנגלית: Richard Lemon Lander; 8 בפברואר 1804 - 6 בפברואר 1834) היה חוקר אנגלי של מערב אפריקה. הוא ואחיו היו האירופאים הראשונים שהלכו במסלול נהר הניז'ר, וגילו שהוא הוביל לאוקיינוס האטלנטי.

== ביוגרפיה ==
לנדר היה בנו של בעל פונדק טרורו, קורנוול. קיבל השכלה מסוימת בקומבה ליין. בגיל שלוש-עשרה (1817) הוא ליווה סוחר לאיי הודו המערבית, שם סבל מהתקפת מלריה בסן דומינגו. התקפת מלריה זו, חיסנה אותו להשפעת המחלה בהמשך מסעותיו באפריקה. כשחזר לביתו בשנת 1818, זכה למישרת משרת במספר משפחות עשירות בלונדון עימן סייר באירופה.

חקירותיו של לנדר החל כמשרת לחוקר הסקוטי יו קלפרטון עמו נסע בשנת 1823 למושבת הקייפ, ואחר כך למסע למערב אפריקה בשנת 1825. קלפרטון נפטר ב־13 באפריל 1827 ליד סוקוטו, בניגריה של ימינו, והשאיר את לנדר כחבר המשלוח האירופי היחיד ששרד. הוא המשיך לדרום-מזרח לקאנו לפני שחזר לאזור היורובה לחוף הים, ומשם הגיע לבריטניה ביולי 1828.

לנדר הוזמן למשלחות נוספות באפריקה על ידי הממשלה הבריטית ושב למערב אפריקה בשנת 1830, בליווי אחיו ג'ון. הם נחתו בבדאגרי ב־22 במרץ 1830 ועקבו אחר מהלך נהר הניז'ר התחתון מבוסה אל הים. לאחר שבחנו כ -160 קילומטרים מהנהר ניז'ר במעלה הזרם, הם חזרו לחקור באמצעות שייט את נהר בנה ודלתת נהר ניז'ר. בדלתה הם נחטפו על ידי כמה מקומיים באיגבו-אורה, וכופר גדול נדרש על ידי המלך המקומי, שקיבל את מבוקשו. למרות זאת הם הצליחו לפתור את מסלול הנהר ומוצאו הגדול. הם נסעו חזרה לבריטניה מפרננדו פו דרך ריו דה ז'ניירו בשנת 1831.
ציור האחים לנדר בסירה על הניז'ר
בשנת 1832 חזר לנדר לאפריקה בפעם השלישית והאחרונה, כמנהיג משלחת שאורגנה על ידי מקגרגור ליירד ואחרים, מתוך כוונה להקים יישוב מסחרי בצומת הנהרות ניז'ר ובנו, תוך שימוש בשתי ספינות קיטור "קוורה" וה"אלבורקה". עם זאת, המשלחת נקלעה לקשיים, אנשים רבים מתו מחום והיא לא הצליחה להגיע לבוסה.

בעת ששט במעלה הזרם הותקף לנדר על ידי תושבים מקומיים ונפצע מכדור רובה עמוק בירכו. הוא הצליח לחזור לחוף, אך מת שם מפציעותיו. הוא נקבר בבית הקברות קלרנס בפרננדו פו. הוא הותיר אחריו אשה ובת.

== מורשת ==
עמוד האנדרטה של ריצ'רד לנדר בטורו
בעיר מולדתו טרורו, קיימת אנדרטה לזכרו שנבנתה על ידי הפסל האנגלי נווי נורת'י. הפסל עומד בתחילת רחוב לימון וליד בית ספרו שנקרא על שם ריצ'רד לנדר. בניית האנדרטה החלה בשנת 1835.

בשנת 1832 לנדר זכה במדליית החברה הגאוגרפית המלכותית, "עבור שירותים חשובים בקביעת מסלול נהר הניז'ר".

כדי לציין 200 שנה להולדתו של ריצ'רד לנדר ולחגוג את הישגיהם המדהימים של האחים לנדר, נשלחה בנובמבר 2004 'משלחת רצון טוב' כדי לחזור למסלול מסע הנהרות ההיסטורי שלהם.

== קישורים חיצוניים ==

* 

== הערות שוליים ==

קטגוריה:מגלי ארצות בריטים
קטגוריה:בריטים שנולדו ב-1804
קטגוריה:בריטים שנפטרו ב-1834
משה לוי (כימאי)

משה לוי (8 בדצמבר 1927, סלוניקי – 28 בספטמבר 2015, רחובות) היה פרופסור לכימיה במכון ויצמן למדע.

==פעילותו המדעית==
משה לוי נולד בסלוניקי. בשנת 1933 המשפחה עברה לארץ ישראל. הוא גר בדרום תל אביב. לאחר סיום לימודי בית הספר התחיל לעבוד במעבדה של מכון ויצמן למדע. בעזרת חיים ויצמן קיבל מלגת לימודים באוניברסיטה העברית בירושלים. זמן קצר לאחר תחילת הלימודים החלה מלחמת העצמאות ומשה לוי השתתף בה כחבר הגנה. הוא חזר ללימודים בספטמבר 1949 וקיבל תואר שני בשנת 1952. בשנת 1955 נסע לארצות הברית והשתלם אצל מיכאל שווארץ. בתקופה זו השתתף במחקרים שנעשו בצוות בראשותו עמד פרופסור שווארץ.

לאחר חזרתו לישראל עבד תקופה קצרה בטכניון ועבר לרחובות. בשנת 1977 מונה לראש מחלקה למחקר בתחום הפלסטיקה וניהל אותה עד לשנת 1983.

בשנת 1982 החל מחקרים בתחום אנרגיה סולארית. היה בין היזמים לבניית מגדל שמש בשטח המכון. ערך מספר מחקרים בתחום ניצול פצלי שמן.

בשנים 1997 – 2003 היה נשיא האגודה הישראלית לכימיה.

==קישורים חיצוניים==

* [https://heb.wis-wander.weizmann.ac.il/people-and-events-he/n-7779 מאמר לזכרו]

קטגוריה:סגל מכון ויצמן למדע: כימיה
קטגוריה:כימאים ישראלים
קטגוריה:אנשי העלייה החמישית
קטגוריה:ישראלים ילידי יוון
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1927
קטגוריה:ישראלים שנפטרו ב-2015
מרי (שדה גז)

מָרִי (נקרא גם מארי-B) הוא שדה גז טבעי בים התיכון, מול חופי אשקלון. הוא התגלה ב-2000 והיה שדה הגז הישראלי הימי הראשון שממנו הופק גז (מהשדה היבשתי ראש זוהר, סמוך לערד, הופק גז כבר מ-1960). הגז הוזרם מהשדה בין השנים 2004 ל-2012.

==היסטוריה==
המאגר התגלה על ידי שותפות ים תטיס, שהוקמה על ידי שותפויות האנרגיה "דלק קידוחים" ו"אבנר חיפושי נפט", בשיתוף חברת "נובל אנרג'י" האמריקנית בפברואר 2000. הקידוח הראשון, "מרי 1" הכיל 10 מיליארד מ"ק גז ברמת ודאות גבוהה, באפריל 2000 מאגר גז גדול התגלה גם בקידוח "מרי 2". באפריל 2001 בוצע קידוח אימות "מרי 3", לעומק של 2,553 מטר, מתחת לשכבת המטרה העיקרית של שדה מרי (הממוקמת בעומק של 1,970 מטר), בה נמצא גז טבעי בשכבות חול איכותיות ונקבוביות בעובי של כ-140 מטר.

עלות הקמת מערכת ההפקה לגז מהמאגר נאמדה ב-300 מיליון דולר. באפריל 2002, קיבלו השותפים בפרויקט רישיון להולכת גז טבעי מאסדת ההפקה שהוקמה בשטח מאגר מרי עד לחופי אשדוד. אסדת ההפקה יוצרה במפרץ מקסיקו והגיעה לישראל בתחילת 2003. השותפות בפרויקט חתמו על חוזה לאספקת גז לחברת החשמל במחיר של 2.47 דולר ליחידת חום למשך 11 שנים.

מאגר מרי היה מקור הגז העיקרי של חברת החשמל לישראל ובתי הזיקוק (בז"נ) בעשור הראשון של המאה ה-21. בשנת 2010 סיפק מאגר מרי 60% מצריכת הגז הטבעי של ישראל לצד אספקת הגז ממצרים. עקב הפסקת הזרמת הגז המצרי לישראל בפברואר 2011, הפך לספק בלעדי של גז טבעי לישראל. מאגר מרי התכלה במהירות גבוהה מהמתוכנן והוחלט לפתח קידוחים נוספים באזור המאגר, בשם "פיניקלס" (פינקלס בתרגום חופשי הוא מין כיס גז קטן), בעלות של 100 מיליון דולר. בנוסף גם לפתח את שדה נועה הממוקם כ-20 ק"מ מערבית למרי, בו הייתה כמות קטנה של גז, בעלות של 250 מיליון דולר. במחיר של 8 דולר ליחידת חום. הזרמת הגז לבז"נ ממאגר "נועה צפון" החלה ביוני 2012. במקביל החלה הזרמת גז לחברת החשמל והיא הסתיימה בדצמבר 2013. מאז שדות הגז נועה ומרי אינם פעילים עוד.

לאחר סיום ההפקה מהמאגר, ביקש משרד האנרגיה לאחסן במאגר הריק גז שישמש את מדינת ישראל לצורכי חירום וכגיבוי לשדה הגז תמר. אולם, לאחר בדיקה נמצאה כי לחץ המים במאגר עלה בצורה כזו שככל הנראה לא יתאפשר בו אחסון של גז. אחסון הגז במאגר, היה מאפשר את הגדלת הקיבולת הגז ממאגר תמר לכ-15 BCM בשנה.

==קישורים חיצוניים==
* 
* 
* 
==הערות שוליים==

קטגוריה:ישראל: שדות גז ימיים
אנושקה סיקורסקי

אנושקה סיקורסקי (בצרפתית: Anouchka Sikorsky; נולדה ב-1 באוקטובר 1955) היא מנחת טלוויזיה ילידת בלגיה.

==ביוגרפיה==
סיקורסקי נולדה בלייז' להורים ממוצא פולני ואוקראיני.

ב-1974 זכתה במיס בלגיה.

היא הייתה הנציגה הבלגית במיס תבל 1974 ומיס עולם 1974 ומיס אירופה 1974.

היא עבדה כמגישה ב-RTL, חברת הטלוויזיה של לוקסמבורג, שם היא יצרה והנחתה את תוכנית הילדים והנוער "Chocolat Show".

מ-1977 ועד 1990 הנחתה את משחק הטלוויזיה "Le Coffre-fort".

לאחר מכן היא עבדה בערוץ הטלוויזיה הבלגי "RTL-TVI".

בנוסף היא גם עוסקת בכתיבה ובנדל"ן.

==קישורים חיצוניים==

* [https://www.babelio.com/auteur/Anouchka-Sikorsky/248764 אנושקה סיקורסקי], באתר Babelio

==הערות שוליים==

קטגוריה:זוכות מיס בלגיה
קטגוריה:משתתפות בתחרות מיס תבל 1974
קטגוריה:משתתפות בתחרות מיס עולם 1974
קטגוריה:משתתפות בתחרות מיס אירופה
קטגוריה:בלגים ממוצא פולני
קטגוריה:בלגיות שנולדו ב-1955
קטגוריה:בלגים שנולדו ב-1955
עפיין פרואני

עפיין פרואני (שם מדעי: Engraulis ringens) הוא מין של דג גרם מהסוג עפיין (אנשובי) שבמשפחת העפייניים החי במזרח האוקיינוס השקט והוא מתגודד בנחילים צפופים סביב החופים של אמריקה הדרומית באזור צ'ילה ופרו ומהווה דג מאכל מסחרי חשוב לתושבי אמריקה הדרומית, ייתכן שהוא דג המאכל השופע ביותר שנתפס למאכל כשמייצרים ממנו כל שנה 4–8 מיליון טונה למסחר.

אורכו של דג העפיין 10–20 סנטימטרים והוא בעל קשקשים כסופים. הוא מתבגר תוך שלוש שנים לגודלו המלא ואז משייט בנחילים גדולים בטווח של 80 קילומטרים מהחופים. דג זה ניזון בעזרת סינון מזון פלנקטוני כמו פיטופלנקטון ובעיקר מזואופלנקטון שמורכב מסרטני קריל ומשטרגליים. בעזרת הלסתות הרחבות הוא לוכד את הטרף ומסנן את המים החוצה.

מצב שימור העפיין הוא "ללא חשש", אם כי חלה ירידה מסוימת בתפוצתו עקב דיג יתר רחב ועקב תופעות אל ניניו הפורצות כעבור כמה שנים וגורמות להפסקת ייצור הפלנקטון, מה שממוטט את המערכת האקולוגית. הדג עצמו מכלכל מינים רבים של דגים טורפים, כרישים, עופות ימיים ואריות ים המתבססים עליו ומושפעים מהיעלמותו, מה שגורם להם להיפגע גם כתוצאה מדיג או אל ניניו. העפיין הוא המקור העיקרי של הגואנו הנוצר מלשלשת של העופות הימיים הנוהגים לקנן באיים הצחיחים שמול חופי פרו.

כיום משתמשים בדג זה בעיקר לייצור של מנת דגים אותו מייצרת ממשלת פרו בכמות הגדולה ביותר. מעט מאוד מהסחורה שנידוגה משמשת למאכל ישיר לאנשים.

==קישורים חיצוניים==

==הערות שוליים==

קטגוריה:בעלי חיים שתוארו ב-1842
קטגוריה:טקסונים שתוארו בידי לאונרד ג'ניס
קטגוריה:עפייניים
קטגוריה:דגי מאכל
קטגוריה:דגי האוקיינוס השקט
גנט–וייפלחם

[[ג'ון דגנקולב (במרכז) לוחץ את ידו של ארנו דמאר, על הפודיום של 2014 שגם פטר סאגאן, נמצא בו מימין.]]
עליית הקמלברג המפורסמת
גנט–וייפלחם (באנגלית: Gent–Wevelgem) הוא מרוץ אופניים חד יומי שנערך בחודש מרץ בבלגיה מאז 1934. המרוץ הוא אחד מקלאסיקות האביב ומתאים יותר למאיצים קלאסיים מאשר לפנצ'רים, בניגוד לשאר הקלאסיקות, בנוסף לכך הוא גם אחד מהמרוצים הבלגיים הבכירים בעולם והוא חלק מסבב ה-UCI World Tour, הדרג הגבוה ביותר למרוצים.

פטר סאגאן, אדי מרקס, מריו צ'יפוליני, ריק ואן לואי , רוברט ואן איינמה וטום בונן, מובילים במספר הניצחונות במרוץ, כאשר כל אחד מהם ניצח כ-3 פעמים. מ-2012, מתקיים גם מרוץ נשים.

==היסטוריה==
המרוץ נערך בפעם הראשונה בספטמבר 1934 כמרוץ חובבים, וכלל רק משתתפים בלגים. במרוץ ניצח גוסטב ואן בל. ב-1936, המרוץ הורחב ל-168 קילומטרים ונהפך למקצועי, רוברט ואן איינמה ניצח בו.
בזמן תקופת מלחמת העולם השנייה המרוץ בוטל. הזוכה הראשון במהדורה של לאחר המלחמה היה רוברט ואן איינמה, אך ניצחונו אושר רשמית רק לאחר עשרה ימים מסיום המרוץ, לאחר בדיקה מעמיקה של תמונת הסיום ("פוטו פיניש").

בשנת 1947 מארגנת המרוץ הצליחה להביא שניים מהרוכבים הגדולים בעולם באותה תקופה, ג'ינו ברטלי ופאוסטו קופי. עשר שנים לאחר מכן המרוץ הפך באופן רשמי לסבב מרוצי פלנדריה, ואדי מרקס ניצח בו כ-3 פעמים. הזוכה הצרפתי הראשון היה ז'אק אנקטיל, בשנת 1964.

בשנת 1977 המרוץ גדל ל-277 קילומטרים, המהדורה הארוכה ביותר אי פעם. ברנאר אינו ניצח בה.

החל מ-2015 המרוץ נקרא "גנט–וייפלחם – בשדות פלנדריה", על שם שירו האיקוני של ג'ון מק'קרי "בשדות פלנדריה". המארגנים רצו לציין את שנת המאה למלחמת העולם הראשונה מאחר שאזור וסטהוק שבו מתקיים המרוץ היה בלב אזורי הקרבות במלחמה, למשל קרבות איפר והוא מכיל מספר רב של בתי קברות של מדינות ההסכמה.

== מנצחים אחרונים ==
* 2000: חרט ואן בונט 
* 2001: ג'ורג' הינקאפי 
* 2002: מריו צ'יפוליני 
* 2003: אנדראס קלייר 
* 2004: טום בונן 
* 2005: ניקו מאתאן 
* 2006: תור הוסהובד 
* 2007: מרכוס בורגארט 
* 2008: אוסקר פריירה 
* 2009: אדוואלד בואסון האגן 
* 2010: ברנארד איסל 
* 2011: טום בונן 
* 2012: טום בונן 
* 2013: פטר סאגאן 
* 2014: ג'ון דגנקולב 
* 2015: לוקה פאוליני 
* 2016: פטר סאגאן 
* 2017: גרג ואן אוורמאט 
* 2018: פטר סאגאן 
* 2019: אלכסנדר קריסטוף 
* 2020: מאדס פדרסן 
* 2021: ווט ואן ארט 
* 2022: ביניאם גירמאי 
* 2023: כריסטוף לאפורט 
* 2024: מאדס פדרסן 
=== ניצחונות לפי מדינה ===
{|class="wikitable"
!מדינה||כמות ניצחונות
|-
|||50
|-
|||7
|-
|||5
|-
|||4
|-
| ||3
|-
| ||2
|-
| || 1
|}

== מרוץ הנשים ==
מ-2012, נערך גם מרוץ נשים. הזוכה הראשונה הייתה ליזי ארמיסטייד, לאחר בריחה של 40 קילומטרים.

=== מנצחות המרוץ ===
* 2012: ליזי ארמיסטייד 
* 2013: קריסטן וילד 
* 2014: לורן הול 
* 2015: פלורטי מאקאי 
* 2016: שאנטל בלאק 
* 2017: לוטה לפיסטו 
* 2018: מרתה באסטיאנלי 
* 2019: קריסטן וילד 
* 2020: ז'וליאן ד'אור 
* 2021: מריאנה ווס 
* 2022: אליסה בלסמו 
* 2023: מרלן רויסר 
* 2024: לורנה ויבס 

==קישורים חיצוניים==

* 

קטגוריה:בלגיה: מרוצי אופניים
קטגוריה:מרוצי_וורלד_טור
יבגני אברמוביץ' בירבראייר

יֶבְגֵנִי אַבּרָ(ה)מוֹבִיץ' בִּירְבְּרַאיֶיר (ברוסית: Евгений Абрамович Бирбраер; 23 ביולי 1912 – 6 באוקטובר 1943) היה יהודי סובייטי, שעוטר כגיבור ברית המועצות לאחר מותו על פועלו כמפקד פלוגת מרגמות במהלך מלחמת העולם השנייה.

== ביוגרפיה==
נולד בעיר הומל של האימפריה הרוסית במשפחתו של בעל מלאכה. הצטרף למפלגה הקומוניסטית בשנת 1934.

גויס לצבא האדום ב-1936. השתתף במלחמת החורף.

ביוני 1941 גויס שוב עם תחילת הפלישה הגרמנית לברית המועצות. בקרבות מאז דצמבר אותה השנה. באוגוסט 1942 סיים קורסי : בית הספר הגבוה לפיקוד. בזמן קרב סטלינגרד פיקד על פלוגת מרגמות. היה בין המשתתפים בכיתור כוחות הורמאכט במהלכו ב-30 בינואר 1943 לאחר שכיוון את ההפגזות הוא גם פירק מנשקם ושבה 60 חיילים וקצין גרמניים. ב-19 באפריל קיבל על כך מדליה על הצטיינות בקרב.

ביצע צליחת דנייפר בלילה של 25 בספטמבר 1943. הפלוגה שבפיקודו עמדה ב-12 מתקפות נגד עד שנהרג במאחז ב-6 באוקטובר.

נקבר בקבר אחים ליד הכפר סמוך לכביש מהיר שמחבר דנייפרופטרובסק וקייב.

בצו נשיאות ברית המועצות מ-26 באוקטובר 1943 הוענק על פועלו עיטור "גיבור ברית המועצות" בתוספת עיטור לנין ועיטור "כוכב הזהב" לאחר מותו.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:רוסים וסובייטים שנהרגו במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1912
קטגוריה:סובייטים שנפטרו ב-1943
המנון טונגה

ההמנון הלאומי של טונגה קרוי בשם "השיר של מלך איי טונגה" אך ביומיום מוכר יותר בשם השיר הלאומי (בטונגאית: fasi fakafonua). מילות ההמנון נכתבו על ידי הנסיך אולינגטוני טופומלוחי ללחנו של קרל גוסטבוס שמיט.

== היסטוריה ==
ההמנון הקודם של טונגה נכתב על ידי ג'יימס מולטון (1909-1841), מתודיסט מיסיונרי. מולטון כתב את מילות ההמנון ללחנו של המנון גרמניה. בהסכמתו של מלך טופו הראשון, זכה ההמנון למעמד רשמי ב-1869 ושימש כהמנון הרשמי של הממלכה למשך כמה שנים.

ההמנון בוצע לראשונה ב-1874, אף על פי שככל הנראה היה בשימוש עוד לפני כן. ההמנון מתייחס במילותיו למלך טופו הראשון, שהיה המלך של טונגה בעת כתיבת ההמנון.

== מילות ההמנון ==
{| cellpadding="5" align="center"
! תרגום לעברית !! טונגאית
|-
| <poem>הו ריבונו של עולם!
אתה הוא אדוננו,
זה הוא אתה, עמוד התווך
והאהבה של טונגה.

הבט מטה על תפילתנו
זה מה שאנחנו עושים עכשיו
ונקווה שתענה לבקשתינו
להגן על טופו.
</poem>
| dir="ltr" | <poem>ʻE ʻotua māfimafi
ko homau ʻeiki koe
ko koe ko e falalaʻanga
mo e ʻofa ki Tonga.

ʻAfio hifo ʻemau lotu
ʻaia ʻoku mau faí ni
mo ke tali homau loto
ʻo maluʻi ʻa Tupou.</poem>
|}
== קישורים חיצוניים ==

* [https://www.youtube.com/watch?v=UOu4m_uTsc8 ההמנון הלאומי של טונגה באתר יוטיוב]

== הערות שוליים ==

טונגה
קטגוריה:טונגה: סמלים לאומיים
יונתן רוסין

יונתן רוסין (נולד ב-28 במרץ 2000) הוא שחיין ישראלי המתמחה במשחים למרחקים ארוכים ובשחייה במים פתוחים. הוא אלוף ישראל (2018) ואלוף המכביה (2017) במשחה ל-1500 מטר חופשי.

== ביוגרפיה ==
רוסין נולד וגדל במגדל העמק. הוא מתאמן בהפועל עמק יזרעאל בהדרכתו של אנדריי טוט.

===2015===
באליפות הים התיכון, "גביע קומן" (נערים גיל 15) במים פתוחים שנערכה בקפריסין בסוף דצמבר 2015 זכה רוסין במדליית ארד במשחה ל-10 ק"מ.

===2017===
באליפות ישראל בשחייה למרחק 5 ק"מ בבריכה שנערכה במכון וינגייט בינואר 2017 זכה רוסין במדליית ארד בתוצאה של 58:08.62 דקות, אחרי עידן מורדל מהפועל בת ים (54:31.50 דקות) ובר סולובייציק ממכבי קריית ביאליק (57:04.05 דקות).

באליפות אירופה לנוער שנערכה בווינגייט ביולי אותה שנה הוא סיים במקום עשירי במשחה ל-1500 מטר חופשי בשיא אישי חדש של 15:38.42 דקות ובמקום 11 במשחה ל-800 מטר חופשי בשיא אישי חדש של 8:13.59 דקות.

====אלוף המכביה====
בתחרויות השחייה של המכביה העשרים הוא זכה במדליית זהב במשחה ל-1500 מטר חופשי בתוצאה של 15:42.61 דקות, לפני בר סולובייצ'יק (15:49.18 דקות) וגיל קיזלר (16:08.52 דקות).

===2018===
באליפות אירופה לנוער שנערכה בהלסינקי, פינלנד בתחילת יולי 2018 סיים רוסין במקום 13 במשחה ל-1500 מטר חופשי בשיא אישי חדש של 15:34.71 דקות, במקום 15 במשחה ל-800 מטר חופשי בשיא אישי חדש של 8:10.73 דקות ובמקום 42 במשחה ל-400 מטר חופשי בשיא אישי חדש של 4:02.20 דקות.
====אלוף ישראל====
באליפות ישראל שנערכה ביולי הוא זכה בשתי מדליות, זהב וארד. מדליית זהב במשחה ל-1500 מטר חופשי בתוצאה של 15:39.20 דקות, לפני עידן מורדל (15:45.20 דקות) וגיל קיזלר ממכבי חיפה (15:53.33 דקות). מדליית ארד, במשחה ל-800 מטר חופשי בתוצאה של 8:12.08 דקות, אחרי גיל קיזלר (8:07.86 דקות) ומרק חינאווי מהפועל בת ים (8:11.86 דקות). נוסף לכך, הוא סיים במקום חמישי במשחה ל-400 מטר חופשי בתוצאה של 4:02.89 דקות, בשלב המוקדמות הוא קבע שיא אישי חדש של 4:00.76 דקות וזכה בתואר אלוף הנוער של ישראל.

===2019===
באליפות ישראל במים פתוחים שנערכה באילת במרץ 2019 זכה רוסין במדליית כסף במשחה ל-5 ק"מ בתוצאה של 54:54.35 דקות, אחרי חברו לאגודה יובל ספרא (54:46.90 דקות) ולפני עידן מורדל (55:04.30 דקות).

באליפות העולם שנערכה בקוואנגג'ו, דרום קוריאה ביולי 2019 סיים רוסין במקום 29 במשחה ל-5 ק"מ בתוצאה של 53:45.8 דקות ובמקום 15 במשחה שליחים ל-5 ק"מ (4x1.250 ק"מ) ביחד עם עדן גירלואנצה, אווה פביאן ומתן רודיטי בתוצאה של 57:24.5 דקות.

שבוע לאחר מכן, באליפות ישראל הוא זכה בשתי מדליות, כסף וארד. מדליית כסף במשחה ל-1500 מטר חופשי בשיא אישי חדש של 15:28.85 דקות, אחרי מתן רודיטי מבני הרצליה (15:22.49 דקות) ולפני יובל ספרא (15:43.00 דקות) ומדליית ארד במשחה ל-800 מטר חופשי בשיא אישי חדש של 8:09.65 דקות, אחרי מתן רודיטי (8:04.48 דקות) וגיל קיזלר (8:07.15 דקות). נוסף לכך, הוא סיים במקום שביעי במשחה ל-400 מטר מעורב אישי בשיא אישי חדש של 4:37.01 דקות.

==קישורים חיצוניים==

* [https://www.swimrankings.net/index.php?page=athleteDetail&athleteId=4951471 יונתן רוסין], באתר Swimrankings 
* [http://www.emeknews.co.il/מגדל-העמק-השחיין-יונתן-רוסין-אלוף-ישרא/ מגדל העמק: השחיין יונתן רוסין אלוף ישראל לנוער], באתר עמקניוז - חדשות העמק, 11 בינואר 2018

== הערות שוליים ==

קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:שחייני מים פתוחים ישראלים
קטגוריה:אלופי ישראל בשחייה
קטגוריה:אלופי המכביה: שחיינים
קטגוריה:מגדל העמק: אישים
קטגוריה:ישראלים שנולדו ב-2000
אלייזה אלן

אלייזה אלן (באנגלית: Eliza Allen; 27 בינואר 1826, מיין, ארצות הברית - ?) הייתה כותבת זיכרונות אמריקאית שהסוותה עצמה לגבר ונלחמה עם צבא ארצות הברית במלחמת ארצות הברית–מקסיקו.

==ביוגרפיה==
אלן נולדה באיסטפורט מיין למשפחה בעלת אמצעים. היא התאהבה באחד מעובדי המשפחה, ויליאם בילינגס (William Billings), שהיה בן למשפחה ממעמד נמוך. הם נפגשו בסתר עד שמשפחתה גילתה זאת. הוריה אסרו עליה להמשיך ולהפגש עם בילינגס משום מעמדו הנמוך, ואיימו עליה כי אם תמשיך לעשות כן, היא תנושל מהירושה ותושלך מהאחוזה. בהמשך גילתה כי בילינגס עזב את אחוזת משפחתה כדי להרגיע את הרוחות ושהוא התגייס לצבא על מנת להילחם במלחמת מקסיקו. אלן, שנחשפה לסיפוריהן של נשים שהסוו עצמן לגברים על מנת להתגייס לצבא (לוסי ברואר במלחמת 1812 ודבורה סמסון במלחמת העצמאות של ארצות הברית), החליטה להסוות עצמה לגבר ולהתגייס לצבא על מנת לאתר ולהתאחד עם אהובה. הודות למעמדה הכלכלי, היה לה מספיק כסף על מנת לבצע את מבוקשה. היא עזבה את ביתה, הסתפרה, לבשה בגדי גברים טיפוסיים, בחרה לעצמה את השם ג'ורג' מיד ויצאה לדרכה.

==בצבא ארצות הברית==
אלן הצטרפה לכוחותיו של גנרל זאכרי טיילור (לימים נשיאה של ארצות הברית) בטקסס. במרץ 1847, השתתפה בקרבות בפיקודו של גנרל וינפילד סקוט. לאחר שנפצעה קשה בידה השמאלית מחרב מקסיקנית בקרב סרו גורדו , היא לא יכלה עוד להמשיך להתקדם עם הכוחות ונשארה מאחור עם הפצועים - שם גם ראתה את בילינגס שנפצע גם הוא בקרב, אולם לא הזדהתה בפניו. הם נכנסו למקסיקו סיטי לאחר שגנרל סקוט כבש אותה, שוכנו יחדיו בבית ושהו בו עד חתימת הסכם השלום. עם סיום המלחמה, הפליגו לניו יורק והשתחררו מהצבא.

==לאחר המלחמה==
ספרה של אלייזה אלן, 1851
לאחר המלחמה המשיכה אלן להסוות עצמה לגבר. בילינגס וחבריו מהצבא עבדו כחברי צוות באנייה שהפליגה לקליפורניה, ואלן הפליגה בעקבותיו עם אנייה אחרת. במצר מגלן, אנייתו של בילינגס החלה לטבוע, ואנייתה של אלן חילצה את נוסעיה. בקליפורניה, אלן עסקה בכריית זהב . בספטמבר 1849, נסעה עם יוצאי הצבא לבוסטון ושם לראשונה חשפה בפני בילינגס את זהותה האמיתית. אלן ובילינגס נישאו בהסכמת הוריה.

בשנת 1851, אלן הוציאה לאור את ספר הזיכרונות שלה The Female Volunteer; Or the Life and Wonderful Adventures of Miss Eliza Allen, A Young Lady of Eastport, Maine.

==קישורים חיצוניים==

<div class="mw-content-ltr">
* '[http://webapp1.dlib.indiana.edu/TEIgeneral/view?docId=wright/VAC6427&brand=wright&doc.view=pagedImage&source=&image.id=VAC6427-00000001&query=#docView The Female Volunteer; Or the Life and Wonderful Adventures of Miss Eliza Allen, A Young Lady of Eastport, Maine]
</div>

==הערות שוליים==

קטגוריה:כותבי אוטוביוגרפיה אמריקאים
קטגוריה:כותבות אוטוביוגרפיה אמריקאיות
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:כותבות זיכרונות
קטגוריה:לוחמות קרוסדרסריות
קטגוריה:אמריקאיות שנולדו ב-1826
קטגוריה:אמריקאים שנולדו ב-1826
תהילים קמ"ט

תהילים קמ"ט הוא המזמור ה-149 בספר תהילים. המזמור הוא אחד מעשרה מזמורים הפותחים בקריאה להלל את ה': 'הַלְלוּ-יָהּ'.

==תוכן המזמור ומבנהו==
בעל המזמור מזמין את הקהל להלל ולשבח את ה' אשר מבדיל בין עם ישראל, חסידיו של ה' לבין הגויים. ה' מבקש בטובת עם ישראל אשר מכונים במזמור "עֲנָוִים" אלה אשר נאנקים תחת עול זרים. האל מסופר במזמור, מושיע את עמו והם יוצאים שידיהם על העליונה וכובלים את האויב ששבה אותם. אמנם זהו שיר ניצחון, אך אין הכתוב מוסר מידע אודות איזו מלחמה שר המשורר. שני חלקי המזמור מוקפים במבנה מעטפת: המילים "שִׁירוּ" ו"תְּהִלָּתוֹ" יוצרות מסגרת בפתיחתו של חלקו הראשון והמילים הנרדפות להן, "יְהַלְלוּ" "ויְזַמְּרוּ", חותמות את חלק זה. בפתיחת חלקו השני יוצרות המילים "יְפָאֵר" בפסוק ד', ו"בְּכָבוֹד" בפסוק ה את המסגרת בפתיחת החלק השני והמעטפת נחתמת במילה "הָדָר". השורשים "פאר" ו"הדר" מופיעים לעיתים כצמד במקרא.

===חלוקת המזמור===
יש הנוהגים לחלק את המזמור כך:
{| class="wikitable"
|-
! פסוקים !! כותרת
|-
| א' - ד' || קריאה לעם ישראל להלל ולשבח את ה'
|-
| ה' - ט' || הסיבה לקריאה לעם ישראל להלל ולשבח את ה': תיאור המלחמה, ניצחון עם ישראל בעזרת ה' ותבוסת האויב
|}

==המזמור בליטורגיה==
המזמור נאמר בכל יום כחלק מפסוקי דזמרא בכל יום.

==המזמור בתרבות==
* חסידים - לחן של הרשי ויינברגר, ביצוע של אהרלה סמט ויהושע ברקו, באלבום לחיים חסידים. גרסת כיסוי לשיר בוצעה באלבום פרויקט X של יוחי בריסקמן בביצוע ארי היל ואלי מרקוס.

==קישורים חיצוניים==

* [https://www.929.org.il/page/716 תהילים קמ"ט] באתר 929 - תנ"ך ביחד
* [https://929.bina.org.il/imageview.php?id=2641 ספרות זולה - תהילה קמ"ט, עפרה שפי ויונה ארזי] מחלנים תנ"ך ל-929

==הערות שוליים==

קמט
קטגוריה:פסוקי דזמרא
I Don't Want to Miss a Thing

I Don't Want to Miss a Thing (בעברית: איני רוצה לפספס דבר) הוא שיר שביצעה להקת הרוק הכבד אירוסמית'. השיר נכלל בפסקול הסרט ארמגדון ויצא לאור בשנת 1998.

==רקע וכתיבה==
השיר נכתב על ידי הפזמונאית דיאן וורן. בשנת 1997 היא צפתה בראיון שערכה ברברה וולטרס עם ברברה סטרייסנד וג'יימס ברולין. ברולין דיבר בראיון על כך שגם בזמן השינה הוא מתגעגע לזוגתו סטרייסנד, ובעקבות כך כתבה וורן את הכותרת של שם השיר. רק לאחר שהיה בידה שם השיר, החלה לכתוב את מילותיו.

השיר נכלל בסרט "ארמגדון", והוא אחד מארבעה שירים של אירוסמית' שנכללו בו. הוא הגיע למקום הראשון במצעד בילבורד הוט 100, ושהה בפסגה במשך ארבעה שבועות של חודש ספטמבר 1998. כמו כן הגיע למקום הראשון במצעדים במדינות שונות, בהן אוסטרליה, איטליה, הולנד, אירלנד ונורווגיה. במצעד הסינגלים הבריטי דורג השיר במקום הרביעי. מן השיר מעל למיליון עותקים בבריטניה.

השיר היה מועמד לפרס אוסקר לשיר המקורי הטוב ביותר, אך גם לפרס פטל הזהב לשיר המקורי הגרוע ביותר. בשנת 2019 נבחר למקום הראשון במצעד שנות ה-90 המחודש של גלגלצ.

==וידאו קליפ==
הווידאו קליפ לשיר בוים על ידי פרנסיס לורנס. בקליפ נראים חברי הלהקה בשילוב עם סצנות מן הסרט "ארמגדון". בקליפ אף נראית ליב טיילר ביתו של סטיבן טיילר סולן הלהקה ששיחקה גם בסרט. טיילר האב נפצע בברכו יום לפני צילומי הקליפ, ובשל תנועתו המוגבלת צולם בצילומי קלוז אפ רבים.

הקליפ שודר רבות ב-MTV והיה לקליפ השני בפופולריות שלו בשנת 1998. הוא נבחר על ידי הערוץ לווידאו קליפ הטוב ביותר לשיר שהופיע בסרט.

==קישורים חיצוניים==

==הערות שוליים==

קטגוריה:שירי אירוסמית'
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים על בדידות
קטגוריה:שירים על כאב לב
קטגוריה:בלדות משנות ה-1990
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:זוכי פרס בחירת הנוער: שירים
קטגוריה:סינגלים בהוצאת אפיק רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת קולומביה רקורדס
Splayd

תמונה של הכלי
Splayd (או Spnorf) היא כלי אכילה המורכב משילוב של כף, סכין ומזלג אשר נוצר על ידי ויליאם מק'ארתור בשנות הארבעים של המאה העשרים בסידני. הוא דומה במעט לגרסה האמריקאית של הכלי כף-מזלג.

==מבנה==
בדומה לכף-מזלג, הוא כולל ארבע שיני מזלג ואת צורת הכף, כלי זה בעל שני קצוות חדים בכל צד, אשר מתאימים כדי לחתוך אוכל רך.

==שימוש==
נהוג להשתמש בכלי כתחליף למקלות אכילה במאכלים בהם מקלות אלו נחוצים, דוגמת מאכלי קארי הכוללים אורז.

==הערות שוליים==

קטגוריה:כלי אכילה
יחסי סנט וינסנט והגרנדינים – שווייץ

יחסי סנט וינסנט והגרנדינים–שווייץ הם היחסים הדיפלומטיים הרשמיים שבין סנט וינסנט והגרנדינים לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין סנט וינסנט והגרנדינים כוננו ב-27 באוקטובר 1979 - היום בו קיבלה סנט וינסנט והגרנדינים עצמאות מלאה מהממלכה המאוחדת לאחר עשר שנים של אוטונומיה.

בשנת 2013, חתמו שתי המדינות על הסכם הדדי של פטור מאשרה, דהיינו, אזרחי סנט וינסנט והגרנדינים יכולים להיכנס באופן חופשי לשווייץ ואזרחי שווייץ יכולים להיכנס באופן חופשי לסנט וינסנט והגרנדינים עם ביקורת דרכונים בלבד וללא אשרת כניסה ושהייה במדינה.

על פי מפקד האוכלוסין של סוף שנת 2018, 11 שווייצרים חיו בסנט וינסנט והגרנדינים. הסחר הכולל שבין המדינות הגיע בשנת 2018 ל-27.5 מיליון פרנקים שווייצרים.

== נציגויות דיפלומטיות ==
* שווייץ אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. שווייץ האמינה את שגרירותה שבקראקס, בירת ונצואלה, על סנט וינסנט והגרנדינים.
* סנט וינסנט והגרנדינים אינה מיוצגת בשווייץ בדרג השגרירות. סנט וינסנט והגרנדינים מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים בזל, וז'נבה.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/st-vincent-and-the-grenadine/switzerland-st-vincent-and-the-grenadine.html היחסים הדו-צדדיים שבין שווייץ לבין סנט וינסנט והגרנדינים], משרד החוץ של שווייץ

== הערות שוליים ==
יחסי סנט לוסיה – שווייץ

יחסי סנט לוסיה–שווייץ הם היחסים הדיפלומטיים הרשמיים שבין סנט לוסיה לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין סנט לוסיה כוננו ב-1979 - השנה בה קיבלה סנט וינסנט והגרנדינים עצמאות מלאה מהממלכה המאוחדת. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים ואין שיתופי פעולה בתחומים מגוונים".

בשנת 2013, חתמו שתי המדינות על הסכם הדדי של פטור מאשרה, דהיינו, אזרחי סנט לוסיה יכולים להיכנס באופן חופשי לשווייץ ואזרחי שווייץ יכולים להיכנס באופן חופשי לסנט לוסיה עם ביקורת דרכונים בלבד וללא אשרת כניסה ושהייה במדינה. ההסכם תקף למשך תשעים ימים ולאשרת תייר בלבד.

על פי מפקד האוכלוסין של סוף שנת 2018, 24 שווייצרים חיו בסנט לוסיה. הסחר הכולל שבין המדינות הגיע בשנת 2018 ל-2.6 מיליון פרנקים שווייצרים.

== נציגויות דיפלומטיות ==
* שווייץ אינה מיוצגת בסנט לוסיה, הן בדרג השגרירות והן בדרג הקונסולרי. שווייץ האמינה את שגרירותה בקראקס, בירת ונצואלה, על סנט לוסיה.
* סנט לוסיה אינה מיוצגת בשווייץ, הן בדרג השגרירות והן בדרג הקונסולרי.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/st-lucia/switzerland-st-lucia.html היחסים הבילטרליים שבין שווייץ לסנט לוסיה], משרד החוץ של שווייץ
יחסי סנט קיטס ונוויס – שווייץ

יחסי סנט קיטס ונוויס–שווייץ הם היחסים הדיפלומטיים הרשמיים שבין פדרציית סנט כריסטופר ונוויס לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין פדרציית סנט כריסטופר ונוויס כוננו ב-1992 - שמונה שנים לאחר קבלת עצמאות מלאה של המדינה מהממלכה המאוחדת. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים ואין שיתופי פעולה בתחומים מגוונים".

אין הסכמים מיוחדים בין סנט קיטס ונוויס לבין שווייץ, אם כי המדינות שיתפו פעולה במסגרת מועצת האומות המאוחדות למען זכויות האדם.

על פי מפקד האוכלוסין של סוף שנת 2018, 17 שווייצרים חיו בסנט קיטס ונוויס. הסחר הכולל שבין המדינות הגיע בשנת 2018 ל-2.3 מיליון פרנקים שווייצרים. מהם 300,000 ייצוא של סנט קיטס ונוויס לשווייץ ו-2 מיליון ייבוא של סנט קיטס ונוויס משווייץ.

== נציגויות דיפלומטיות ==
* שווייץ אינה מיוצגת בסנט קיטס ונוויס, הן בדרג השגרירות והן בדרג הקונסולרי. שווייץ האמינה את שגרירותה בסנטו דומינגו, בירת הרפובליקה הדומיניקנית, על סנט קיטס ונוויס.
* סנט קיטס ונוויס אינה מיוצגת בשווייץ בדרג השגרירות. סנט קיטס ונוויס מיוצגת בשווייץ בדרג הקונסולרי באמצעות קונסוליה שהיא מחזיקה בעיר ז'נבה.

== קישורים חיצוניים ==
* [https://www.fdfa.admin.ch/eda/en/home/laender-reise-information/st_kitts_und_nevis/schweiz-st-kitts-und-nevis.html היחסים הבילטרליים שבין שווייץ לסנט קיטס ונוויס], משרד החוץ של שווייץ

== הערות שוליים ==
מלך הזירה (2019)

{| class="wikitable" align="left"
|-
! colspan="3" align="center" | מלך הזירה (2019)
|-
! colspan="3" align="center" <small>הפוסטר הרשמי בכיכובם של מגוון מתאבקי הטורניר</small>
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | Rawסמאקדאון
|-
| תאריך || colspan="2" | 19 באוגוסט 2019 - 16 בספטמבר 2019
|-
| עיר || colspan="2" | ראה מיקומים
|-
| אולם || colspan="2" | ראה מיקומים
|-
! colspan="3" align="center" | סדרת אירועי מלך הזירה
|-
|align="center"|2015
|align="center"|מלך הזירה(2019)
|align="center"|2021
|}
מלך הזירה (2019) (באנגלית: King of the Ring 2019) היה טורניר של ארגון ההיאבקות האמריקאי, ה-WWE, שהחל ב-19 באוגוסט 2019 בתוכנית השבועית Raw ושודר בתוכניות השבועיות Raw וסמאקדאון, כשגמר הטורניר נערך בתוכנית Raw לילה לאחר אירוע השלם וצפה, התנגשות של אלופים. זה הוא טורניר מלך הזירה הראשון מאז שנת 2015.

הטורניר כלל 16 מתאבקים (8 מ-Raw ו-8 מסמאקדאון) אשר התחרו על התואר הנכסף. הזוכה בטורניר זה הוא ברון קורבין לאחר שניצח בגמר את צ'אד גייבל.

==רקע==

ב-12 באוגוסט 2019 בתוכנית Raw, נודע שטורניר מלך הזירה יחזור לארגון בפעם הראשונה מאז שנת 2015.

==מהלך הטורניר==
[[ברון קורבין, הזוכה בטורניר מלך הזירה לשנת 2019]]

==מיקומים==

{| class="wikitable sortable" width="98%" style="text-align:center;"
! style="background:#e3e3e3" width="16%" | שלב בטורניר
! style="background:#e3e3e3" width="13%" | תאריך/תאריכים
! style="background:#e3e3e3" width="17%" | עיר/ערים
! style="background:#e3e3e3" width="17%" | אולם/אולמות
! style="background:#e3e3e3" width="15%" | אירוע/אירועים
|-
|rowspan="4" | שמינית גמר
|19 באוגוסט 2019
|סיינט פול, מינסוטה
|Xcel מרכז אנרגיה
|Raw
|-
|20 באוגוסט 2019
|סו פולס, דקוטה הדרומית
|דני סנפורד פרמייר סנטר
|סמאקדאון
|-
|26 באוגוסט 2019
|ניו אורלינס, לואיזיאנה
|סמות'י קינג סנטר
|Raw
|-
|27 באוגוסט 2019
|באטון רוז', לואיזיאנה
|רייסינג קיינס סנטר ארנה
|סמאקדאון
|-
| rowspan="2" | רבע גמר
|2 בספטמבר 2019
|בולטימור, מרילנד
|רויאל פארמס ארנה
|Raw
|-
|3 בספטמבר 2019
|נורפוק, וירג'יניה
|נורפוק סקופ
|סמאקדאון
|-
|rowspan="2" | חצי גמר
|9 בספטמבר 2019
|rowspan="2" |ניו יורק, ניו יורק
|rowspan="2" |מדיסון סקוור גארדן
|Raw
|-
|10 בספטמבר 2019
|סמאקדאון
|-
|גמר
|16 בספטמבר 2019
|נוקסוויל, טנסי
|תומפסון-בולינג ארנה
|Raw
|}

==הערות שוליים==

קטגוריה:אירועי שלם וצפה של ה-WWE בשנת 2019
קטגוריה:WWE
אנדרו רידג'לי

אנדרו ג'ון רידג'לי (באנגלית: Andrew John Ridgeley; נולד ב-26 בינואר 1963) הוא זמר, כותב שירים ומפיק תקליטים אנגלי. הוא ידוע בעיקר בזכות עבודתו בשנות ה-80 של המאה ה-20 כחבר בצמד המוזיקלי Wham! ביחד עם ג'ורג' מייקל.

== ביוגרפיה ==
אנדרו רידג'לי נולד בווינדלשם, סארי, אנגליה. ההורים שלו הם ג'ניפר ג'ון ואלברטו מריו זכריה (שלימים שינה את שם משפחתו לרידג'לי); אמו סקוטית ואביו יהודי ממוצא איטלקי, תימני ומצרי. משפחת אביו גורשה ממצרים במלחמת סיני. רידג'לי גדל בבושי, הרטפורדשייר. 

בשנים 1990-2017 אנדרו חי בזוגיות עם קרן וודוורד, חברת להקת "בננהרמה". הם התגוררו עם בנה של קרן בחווה מהמאה ה-15 בוודברידג', קורנוול, אנגליה.
הזוג נפרד ב 2017.

== קריירה ==

=== Wham! ===

להקת נהנתה מהצלחה עולמית בשנים 1981–1986, ומכרה יותר מ-28 מיליון תקליטים ברחבי העולם. הם הופיעו בהופעת הבכורה שלהם בארצות הברית בתוכנית הטלוויזיה "אמריקן בנדסטנד" של דיק קלארק. הם היו ללהקה הבריטית היחידה בשנות ה-80 שהניבה שלושה סינגלים במקום הראשון במצעדי המוזיקה בממלכה המאוחדת ובארצות הברית.

ב-1984 עבר רידג'לי ניתוח אף. לאחר שהתפרסמו תמונות בעיתונים בריטיים המראים את פניו של רידג'לי בתחבושת, טען סימון נייפייר-בל, מנהל הצמד, שהתחבושות היו תוצאה של תקיפה במועדון לילה.

== קישורים חיצוניים ==

כתבות
*[https://e.walla.co.il/item/3025870 "שבור לב על אובדן חברי הטוב": אמנים רבים ספדו לג'ורג' מייקל], באתר וואלה!, 26 בדצמבר 2016
*[https://www.yediot.co.il/articles/0,7340,L-4898932,00.html נתן את ליבו], באתר ידיעות אחרונות, 26 בדצמבר 2016
*

קטגוריה:מפיקים בריטים
קטגוריה:זמרים בריטים
קטגוריה:פזמונאים בריטים
קטגוריה:אנגלים ממוצא סקוטי
קטגוריה:אנגלים ממוצא יהודי
קטגוריה:אנגלים שנולדו ב-1963
יחסי אנטיגואה וברבודה – שווייץ

יחסי אנטיגואה וברבודה–שווייץ הם היחסים הדיפלומטיים הרשמיים שבין אנטיגואה וברבודה לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין אנטיגואה וברבודה כוננו ב-1981, באותה השנה בה קיבלה המדינה עצמאות מלאה מן הממלכה המאוחדת. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים ואין שיתופי פעולה בתחומים מגוונים".

אין הסכמים מיוחדים בין אנטיגואה וברבודה לבין שווייץ.

על פי מפקד האוכלוסין של סוף שנת 2018, 34 שווייצרים חיו באנטיגואה וברבודה. הסחר הכולל שבין המדינות הגיע בשנת 2018 ל-1.747 מיליון פרנקים שווייצרים. מהם 47,000 ייצוא של אנטיגואה וברבודה לשווייץ ו-1.7 מיליון ייבוא של אנטיגואה וברבודה משווייץ.

== נציגויות דיפלומטיות ==
* שווייץ אינה מיוצגת באנטיגואה וברבודה, הן בדרג השגרירות והן בדרג הקונסולרי. שווייץ האמינה את שגרירותה בסנטו דומינגו, בירת הרפובליקה הדומיניקנית, על אנטיגואה וברבודה.
* אנטיגואה וברבודה אינה מיוצגת בשווייץ, הן בדרג השגרירות והן בדרג הקונסולרי.

== קישורים חיצוניים ==

* [https://www.fdfa.admin.ch/eda/en/home/representations-and-travel-advice/antigua-and-barbuda/switzerland-antigua-and-barbuda.html היחסים הדו-צדדיים שבין שווייץ לאנטיגואה וברבודה], משרד החוץ של שווייץ
יחסי איי בהאמה – שווייץ

יחסי איי בהאמה–שווייץ הם היחסים הדיפלומטיים הרשמיים שבין קהיליית איי בהאמה לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין קהיליית איי בהאמה כוננו ב-1974 - שנה אחת לאחר קבלת עצמאות מלאה של המדינה מהממלכה המאוחדת. שווייץ הכירה באיי בהאמה עוד ב-1973, שנת העצמאות של המדינה. מעורבות שווייצרית באיי בהאמה הייתה עוד ב-1936 כאשר חברת המזון נסטלה נכנסה לשוק במדינה. במהלך שנות החמישים של המאה העשרים מלונאים ובנקאים שווייצרים ראו באיי בהאמה פוטנציאל מסחרי ונכנסו לשוק במדינה. ב-2018 היה הבנק השווייצרי אחד הבנקים הגדולים במדינה. 

על פי משרד החוץ השווייצרי: "היחסים בין המדינות הם יחסים חמים וטובים עם שיתופי פעולה בתחום הסחר והמסחר". איי בהאמה חתמה על הסכם שיתוף פעולה עסקי עם שווייץ בשנת 2019 ומתקיימים חילופי מידע בנושאים פיננסיים בין המדינות.

על פי מפקד האוכלוסין של סוף שנת 2018, 365 שווייצרים חיו באיי בהאמה. הסחר הכולל שבין המדינות הגיע בשנת 2018 ל-20.9 מיליון פרנקים שווייצרים. מהם 1.3 ייצוא של איי בהאמה לשווייץ ו-19.6 מיליון ייבוא של איי בהאמה משווייץ.

== נציגויות דיפלומטיות ==
* שווייץ אינה מיוצגת באיי בהאמה בדרג השגרירות. שווייץ מיוצגת באיי בהאמה בדרג הקונסולרי באמצעות קונסוליה רשמית שהיא מחזיקה בנסאו, בירת המדינה. שווייץ האמינה את שגרירותה שבאוטווה, בירת קנדה, על איי בהאמה.
* איי בהאמה אינה מיוצגת בשווייץ בדרג השגרירות. איי בהאמה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/bahamas/switzerland-bahamas.html היחסים הבילטרליים שבין שווייץ לאיי בהאמה], באתר משרד החוץ של שווייץ

== הערות שוליים ==
יחסי גרנדה–שווייץ

יחסי גרנדה–שווייץ הם היחסים הדיפלומטיים הרשמיים שבין גרנדה לבין הקונפדרציה השווייצרית.

== סקירה כללית ==
היחסים הדיפלומטיים שבין הקונפדרציה השווייצרית לבין גרנדה כוננו ב-1981 - שבע שנים לאחר קבלת עצמאות מלאה של המדינה מהממלכה המאוחדת. עצמאותה של גרנדה הוכרה בשווייץ עוד בשנה בה זכתה לעצמאות רשמית, 1974. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים".

אין הסכמים מיוחדים בין גרנדה לבין שווייץ.

על פי מפקד האוכלוסין של סוף שנת 2018, 35 שווייצרים חיו בגרנדה. הסחר שבין המדינות הוא קטן ואף זניח. הסחר הכולל בשנת 2018 בין שתי המדינות הוערך בשווי של 400,000 פרנקים שווייצרים בלבד. מהם 300,000 ייצוא שווייצרי לגרנדה ו-100,000 ייבוא שווייצרי מגרנדה.

== נציגויות דיפלומטיות ==
* שווייץ אינה מיוצגת בגרנדה בדרג השגרירות. שווייץ מיוצגת בגרנדה בדרג הקונסולרי באמצעות קונסוליה שהיא מחזיקה בסנט ג'ורג'ס, בירת המדינה. שווייץ האמינה את שגרירותה בקראקס, בירת ונצואלה, על גרנדה.
* גרנדה אינה מיוצגת בשווייץ בדרג השגרירות. גרנדה מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים ציריך, וז'נבה.

== קישורים חיצוניים ==
* [https://www.fdfa.admin.ch/eda/en/home/representations-and-travel-advice/grenada/switzerland-grenada.html היחסים הבילטרליים שבין שווייץ לגרנדה], משרד החוץ של שווייץ

== הערות שוליים ==
הפשע (סדרת טלוויזיה, 2017)

הפשע (ברוסית: Преступление) היא סדרת דרמה ופשע רוסית. הסדרה מבוססת על סדרה דנית בשם "Forbrydelsen", שפותחה גם לקהל האמריקאי על ידי ונה סוד בסדרה בשם "ההריגה". הסדרה הרוסית צולמה בשנת 2015 ועונתה הראשונה עלתה לשידור ב־24 ביולי 2017 בערוץ רוסיה-1.

== עלילת הסדרה ==
=== עונה ראשונה ===
אלכסנדרה מוסקבינה, בלשית מוערכת ואהודה במחלק הרצח של משטרת סנקט פטרבורג, מתחילה את יומה האחרון במשטרה. היא אמורה לטוס עוד באותו לילה למוסקבה, עם בנה בן ה 13, וארוסה שעימו היא אמורה להתחתן בעוד 3 שבועות. היא יוצאת לקריאה – אחרונה בתפקיד – לפארק עירוני שבו נתגלו ראיות שמצביעות על רצח אפשרי של נערה בת 18 ועימה צ'יסטיאקוב – בלש שעבר ממחלק הסמים במחוז ואמור להחליף אותה בתפקיד. בזירה עצמה לא מתגלה גופה, אך נמצאים ראיות שמפנות את הבלשים למשפחת לברוב, שם עולה החשד שהבת – טניה – נעדרת. לאחר יום של חיפושים, מתגלה גופתה של טניה בתא מטען של מכונית שהוטבעה באגם בפארק. היא נמצאת כפותה, והראיות מצביעות על כך שהיא הייתה עדיין בחיים כשהמכונית הוטבעה. הרכב מתגלה כשייך לחבר מועצת העיר, המתמודד על הבחירות למושלות המחוז.

כל פרק מתאר יום בחקירה, ובמקביל לחקירה, שמתפתחת בצורה מפותלת ומלאת תפניות, מוצגים מספר קווי עלילה:
* מערכת היחסים המתפתחת בין מוסקבינה לצ'יסטיאקוב וחייהם האישיים; עברה הקשה של מוסקבינה כאחת שגדלה במשפחות אומנות, מערכת היחסים הסבוכה בינה ובין בנה המתבגר, הנטייה שלה "לאבד את עצמה" בחקירה והקשיים שלה במחויבות זוגית. ועברו של צ'יסטיאקוב כמכור לסמים – על כל הקשיים הנלווים בגמילה ובנתק ממשפחתו.
* חייה של משפחת לברוב בעקבות הרצח; הקשיים בהתמודדות של בני המשפחה והקרובים עם הרצח, עם הגילויים שהרצח מעלה על טניה, עם בעיות כספיות, עם עברו של האב והקשרים שהיו לו עם המאפיה ובעיקר עם המתחים הפנימיים שנוצרים במהלך ההתפתחויות בחקירה.
* מאבק הבחירות על ממשלת המחוז בין המושל המכהן לבין מטה הבחירות של המועמד למושלות; המתחים, התככים, ההתמודדות עם שאלות של ערכים לעומת רווחים פוליטיים, מערכות היחסים האישיים, ובעיקר ניסיונות ההתמודדות עם החקירה שבדרכים שונות מתגלה כקשורה ומשפיעה על מסע הבחירות.

=== עונה שנייה ===

== דמויות ==
=== דמויות ראשיות ===
* אלכסנדרה מוסקבינה (מגולמת על ידי דריה מורוז) – בלשית המשטרה הראשית
* אנדריי צ'יסטיאקוב (מגולם על ידי פאבל פרילוצ'ני) – החוקר החדש ממחלק הסמים שמצטרף לאלכסנדרה בחקירה.

==קישורים חיצוניים==
* 

קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות ברוסיה
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:סדרות מתח רוסיות
קטגוריה:סדרות דרמה רוסיות
קטגוריה:משטרת רוסיה בתרבות ובאמנות
קטגוריה:VGTRK: תוכניות וסדרות
קטגוריה:תוכניות טלוויזיה שמתרחשות בסנקט פטרבורג
חתול רע

חתול רע (בטורקית: Kötü Kedi Şerafettin) הוא סרט קולנוע טורקי שיצא לאקרנים בשנת 2016. זהו סרט באנימציית תלת־ממד המיועד לקהל מבוגר, מסוגת הרפתקאה-קומדיה.

הסרט הוקרן לראשונה בפסטיבל סרטי האנימציה הבינלאומי באנסי ב-17 ביוני 2016.

== קישורים חיצוניים ==

* 

== הערות שוליים ==

קטגוריה:סרטי 2016
קטגוריה:סרטים טורקיים
קטגוריה:סרטי אנימציה ממוחשבת
קטגוריה:סרטים מבוססי קומיקס
אלכסה דייוויס

אלכסה דייוויס (באנגלית: Alexa Davies; נולדה ב-18 באוגוסט 1995) היא שחקנית קולנוע וטלוויזיה ולשית.

==ביוגרפיה==

דייוויס נולדה בריל (Rhyl) שבוויילס. היא ידועה בעיקר מהופעותיה בתפקיד אריתה בסדרת הטלוויזיה "Raised by Wolves", בתפקיד איבון בסיטקום "Cradle to Grave" ובדמות רוזי הצעירה בסרט "מאמה מיה! Here We Go Again". ב-2017 הופיעה בסדרת הטלוויזיה "פרוצות". ב-2019 כיכבה בתפקיד ראשי בסדרה הקומית "מפוקסלים".

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2012
|
| dir="ltr" | Vinyl
| פלורה
|
|-
| 2014
| X+Y
| dir="ltr" | X+Y
| רבקה דאן
|
|-
| 2015
| הכל באופן מוחלט
| dir="ltr" | Absolutely Anything
| נערת הסנדוויצ'ים
|
|-
| 2015
|
| dir="ltr" | Dusha shpiona
| אלכסה נוטינגהאם
| The Soul of a Spy
|-
| 2016
|
| dir="ltr" | Spaceship
| לוסידיה
|
|-
| 2017
| תחושה של סוף
| dir="ltr" | The Sense of an Ending
| פקידת קבלה
|
|-
| 2017
|
| dir="ltr" | Sticky
| קארן
|
|-
| 2018
| מאמה מיה! Here We Go Again
| dir="ltr" | Mamma Mia! Here We Go Again
| רוזי הצעירה
|
|-
| 2020
|לא ממושמעות
| dir="ltr" | Misbehaviour
|סו
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2012
| תחבולות חדשות
| dir="ltr" | New Tricks
| ג'ס קמפ
| בפרק "Love Means Nothing in Tennis"
|-
| 2012
| רופאים
| dir="ltr" | Doctors
| נעמי טגארט
| בפרק "An Appropriate Adult"
|-
| 2012
|
| dir="ltr" | Little Crackers
| הילרי
| בפרק "Alison Steadman's Little Cracker: The Autograph"
|-
| 2013–2016
|
| dir="ltr" | Raised by Wolves
| אריתה
| סדרת טלוויזיה
|-
| 2014
|
| dir="ltr" | The Midnight Beast
| חברה של הופ
| סדרת טלוויזיה (2 פרקים)
|-
| 2014
| הולבי סיטי
| dir="ltr" | Holby City
| קיילי אומרוד
| בפרק "Exit Strategy"
|-
| 2014
|
| dir="ltr" | Trying Again
| מלצרית
| סדרת טלוויזיה (פרק אחד)
|-
| 2014
|
| dir="ltr" | Cuckoo
| צ'סטיטי
| בפרק "Funeral"
|-
| 2015
|
| dir="ltr" | Cradle to Grave
| איבון
| סדרת טלוויזיה
|-
| 2015–2017
|
| dir="ltr" | Detectorists
| קייט
| עונות 2 ו-3
|-
| 2016
| החמישייה
| dir="ltr" | The Five
| אלכסה
| מיני-סדרה
|-
| 2016
|
| dir="ltr" | Avatards
| מג
| מיני-סדרה
|-
| 2016
|
| dir="ltr" | Suspects
| דייזי בלמי
| בפרק "The Enemy Within"
|-
| 2017
| גרנטצ'סטר
| dir="ltr" | Grantchester
| לואלה
| סדרת טלוויזיה (פרק אחד)
|-
| 2017
| פרוצות
| dir="ltr" | Harlots
| בטסי פלטשר
| סדרת טלוויזיה (7 פרקים)
|-
| 2021-2019
| מפוקסלים
| dir="ltr" | Dead Pixels
| מג
| סדרת טלוויזיה; 12 פרקים; (2 עונות)
|-
| 2020
| רצח בחווה הלבנה
| dir="ltr" | White House Farm
| ג'ולי מגפורד
| מיני-סדרה
|-
|2021–2023
|קוברה
|
|אודרי האמינגס
|12 פרקים
|-
| rowspan="2" |2023
|מצחיקה אחת
|Funny Woman
|מרג'ורי הריסון
|תפקיד ראשי; 6 פרקים
|-
|
|The Long Shadow
|רות' בנדי
|3 פרקים
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ולשיות
קטגוריה:בריטיות שנולדו ב-1995
קטגוריה:בריטים שנולדו ב-1995
אורי שוהם (חלילן)

אורי שוהם (1 באוקטובר 1931 – 4 בנובמבר 2021) היה חלילן ישראלי.

== חייו ==
=== ילדות ונעורים ===
שוהם גדל בכפר הנוער בן שמן. בגיל רך החל לנגן בחלילית ולמד אצל חנן אייזנשטדט. התקדמותו הייתה מהירה וכבר בגיל שבע וחצי הופיע ברדיו קול ירושלים וניגן בחלילית קטעים מן הספר מסביליה של רוסיני. בגיל 12 ביקש לעבור לחליל צד, ולבקשתו של אייזנשטדט, רכש לו אורי טפליץ חליל, שבאותן שנים אי אפשר היה להשיגו בישראל.

בשנת 1947 השתתף בפסטיבל הנוער הראשון בפראג, בעיקר כנגן חלילית. במסגרת אותו פסטיבל ניגן במחנות העקורים בגרמניה, בחליל צד.

שוהם היה חבר בהגנה ובמלחמת העצמאות הופיע לפני חיילים במוצבים, עם זמרת ואקורדיוניסט.
=== קריירה ===
שבתאי פטרושקה, מנהל חטיבת המוזיקה של קול ישראל, שמע את נגינתו של אורי שוהם בכפר הנוער בן שמן והתרשם לטובה. הוא הזמין אותו להיבחן לתפקיד חלילן ראשון בתזמורת רשות השידור. הוא נבחן בנגינת קונצ'רטו לחליל של מוצרט בליווי חנן אייזנשטדט, והתקבל לתזמורת. הוא ניגן שם בשנים 1949–1951.

שוהם היה חלילן ראשון בפילהרמונית הישראלית מראשית שנות ה-60' של המאה ה-20. משנת 1963 היה חבר קבוע בחמישיית הנשפנים של התזמורת, יחד עם אליהו טורנר, האבובן, מרדכי רכטמן, נגן הבסון, שאליהם הצטרפו בהמשך ריצ'רד לסר, הקלרינטן ומאיר רימון נגן קרן יער. בשנת 1997 יצא לגמלאות לאחר 40 שנה בפילהרמונית.

שוהם לימד נגינה בחליל באקדמיה למוזיקה ע"ש רובין בתל אביב. בין תלמידיו נעם בוכמן, אראלה תלמי, הדר נויברג, אילן סאלם, קובי רואה, ליאור איתן ועוד.

אורי שוהם ישב בחבר השופטים של תחרות החליל הבינלאומית בשנים 2000, 2003 ו-2006 ושל תחרות הנשפנים הראשונה בכפר סבא ב-2012.

==קישורים חיצוניים==

==הערות שוליים==

קטגוריה:חלילנים ישראלים
קטגוריה:מורים למוזיקה בישראל
קטגוריה:ישראלים במלחמת העצמאות
קטגוריה:בוגרי כפר הנוער בן שמן
קטגוריה:סגל אוניברסיטת תל אביב: מוזיקה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1931
קטגוריה:ישראלים שנפטרו ב-2021
מיס אירופה (סרט)

מיס אירופה (בצרפתית: Prix de Beauté) הוא סרט קולנוע צרפתי משנת 1930.

==עלילה==
לוסיאן "לולו" גרניאר עובדת כקלדנית, ומחליטה לשלוח שתי תמונות שלה לתחרות מיס צרפת המאורגת על ידי העיתון "גלוב", בניגוד לדעתו של ארוסה אנדרה, הקנאי להשתתפותה בתחרויות יופי. במחשבה שנייה היא מתחרטת ומנסה לפרוש מהתחרות, אך זה מאוחר מדי, היא כבר נבחרה כאחת העולות לגמר. לאחר זכייתה היא נוסעת להתמודד על כתר מיס אירופה, זאת מבלי שהייתה לה הזדמנות לדבר על כך עם אנדרה.

לולו נבחרת על ידי הקהל למיס אירופה, היא מושכת את תשומת לבם של מספר מעריצים נלהבים בקהל, וביניהם נסיכים ובני אצולה. לאחר מכן אנדרה מופיע ומציב בפניה תנאי: או שהיא חוזרת עמו תוך שעה לצרפת, או שהם נפרדים. היא מתקשה להחליט אך לבסוף היא בוחרת בו.

על אף בחירתה, היא מרגישה אומללה בדירה שלה ושל ארוסה. לאחר מכן מופיע הנסיך אדולף דה גרבובסקי, שהתרשם ממנה בתחרות ועקב אחריה לדירתה. הוא מציע לה להיות שחקנית קולנוע ומנסה להחתים אותה על חוזה עם חברת הפקות. בתחילה היא מסרבת, אך מאוחר יותר באותו לילה היא מתחמקת מהדירה, ומשאירה לאנדרה מכתב הסבר.

היא מופיעה בסרט קצר. כשיוצאת הקרנת הבכורה של הסרט, אנדרה, העובד במערכת עיתון, קורא על כך. הוא הולך לפגוש את לולו, אך נאמר לו שברגע זה היא צופה בסרט ולא ניתן לבוא ולהפריע. הוא מתגנב לאולם והורג אותה. בסרט שצפתה בו נראית לוסיין שרה שיר על אישה המפצירה במאהביה לא לקנא בתשומת לבם של גברים אחרים.

==קישורים חיצוניים==

קטגוריה:סרטים על תחרויות יופי
קטגוריה:סרטים צרפתיים משנת 1930
אגם בוניוני

תמונה של האגם

אגם בוניוני (באנגלית: Lake Bunyonyi) הוא אגם מים מתוקים גדול שנמצא בדרום מערב אוגנדה, קרוב לגבול אוגנדה עם הרפובליקה הדמוקרטית של קונגו ורואנדה ועל יד שמורת בווינדי. על יד האגם יש כפר, שבו מדי פעם מתקיים שוק מקומי, שבו נמכרים בגדים משומשים, ירקות, פירות, מזון רחוב ומזכרות לתיירים. העיר הקרובה לאגם היא קבאלה.
באגם קיימים איים רבים, אשר ניתן לטייל ביניהם בעזרת קאנו או סירת מנוע. מסביב לאגם ניתן למצוא מקומות לינה המשרתים את התיירים, אשר לכל אחד מהם רצועת חוף פרטית מהאגם, כאשר חלק ממקומות הלינה מאפשרים קמפינג באוהלים בלבד, וחלקם כוללים בקתות עץ שמשקיפות על האגם וחלקם אף בתי מלון גדולים. ישנם בתי מלון ובקתות בוץ שנמצאים על האיים בתוך האגם, ובהתאם הם יותר יקרים מאשר מקומות הלינה שעל חופי האגם.

בחלק מהאיים קיימים בתי ספר שהתלמידים המקומיים מדי בוקר מתקבצים על יד החוף ונלקחים לבית הספר בסירת מנוע, ובסוף יום הלימודים מוחזרים בעזרת סירת המנוע חזרה לכפר.

אחד האיים המפורסמים באגם הוא אי קטן שעליו ניתן לראות עץ יחיד, אשר אליו היו נשלחות נשים רווקות שמחכות שם עד שיבוא גבר ויאסוף אחת מהם ויינשא לה. חלק מהנשים היו נלקחות על ידי הגברים וחלקן היו מתות על האי. עוד אי מפורסם באגם הוא אי הצרעת, שאליו היו נשלחים אנשים נגועי צרעת ל"בידוד" עד שיתרפאו מהמחלה או עד שימותו על האי.

באיי האגם מצויות אטרקציות שונות כדוגמת פארק חבלים עם אומגות ואי שמאכלס זברות.

על פי המקומיים, בשונה מרוב מאגרי המים המתוקים ביבשת אפריקה (כדוגמה אגם מלאווי), אגם בוניוני "נקי" ממחלת הבילהרציה וראוי לרחצה שכן ברוב מקורות המים המתוקים ביבשת אפריקה בגלל עשיית צרכים (כביסה, צואה וכו') מתפתחת מחלת הבילהרציה ואילו אגם בוניוני נקי מהמחלה.

== גידולים על יד האגם ==
מכיוון שאגם בוניוני הוא מקור מים מתוקים בסביבת האגם הצמחייה פורייה וירוקה לאורך כל ימות השנה. גידול עיקרי שצומח על גדות האגם ומשמש את המקומיים הוא קנה סוכר. קנה הסוכר משמש את המקומיים בכפר להכנת משקאות אלכוהוליים. בטיול בכפר וכניסה לאחד המסבאות ניתן לראות את תהליך ההכנה. באזור הכפר ניתן לראות גידולים נוספים כמו עצי בננות וכו', אך אלה לא צומחים על גדות האגם.

== חיות בסביבת האגם ==
בשונה מרוב המקומות באפריקה, על יד אגם בוניוני לא נמצאים חיות בתפוצה גדולה. מקור מים מתוקים בדרך כלל מהווה סביבת גידול גדולה למינים של בעלי חיים שכן הם יכולים לרחוץ באגם בימים חמים, לצוד דגים למאכל ולשתות ממי האגם. בסביבת אגם בוניוני לא נפוצים חיות יותר מדי אלא בעיקר חיות משק (עזים, פרות, תרנגולות) של המקומיים שמסתובבות חופשי על יד האגם, ציפורים, ומעט מיני דגים שמשמשים את המקומיים למאכל. על אי מסוים קיימות זברות אך זברות אלה הובאו על ידי מקומי לצורך שימור וראווה לתיירות.

== המטבח בכפר ==
כמו בכל אזור מזרח אפריקה ובפרט אוגנדה, המטבח המקומי בכפר דל ומבוסס על מעט רכיבים: אורז עם רוטב בשר/דגים או שעועית בצד, צ'פאטי ומתוקי , בננה לבישול או טיגון. במסעדות על יד האגם ניתן למצוא אוכל מערבי מגוון המתאים לתיירים.

== תחבורה באזור האגם ==
בדומה לרוב אזור מזרח אפריקה ובעיקר אוגנדה, התחבורה המקומית היא על אופניים או על אופנוע מכונה "בודה בודה" שמשמש כסוג של מונית שמתבצע על אופנוע.

==קישורים חיצוניים==

==הערות שוליים==

בוניוני